סימני מתיחה הם תוצאה של מתיחה פתאומית של העור כתוצאה של הרזייה והשמנה ושינויים הורמונליים כמו: התבגרות, הריון, טיפול הורמונלי בגיל המעבר, פיתוח גוף. ההתרחבות המהירה של הרקמה מובילה לקריעה של הדרמיס שבסופו של דבר גורמת להיווצרות רקמת צלקת. סימני מתיחה נחקרו במהלך השנים ואנחנו יודעים שהם מתפתחים כמנגנון תיקון לטיפול ברקמה הפגועה. בתחילה סימני המתיחה מתחילים כנגע אדמדם/ סגול, שהוא אף מגרד ולפעמים כואב. עם הזמן הם נוטים לאבד פיגמנטציה (בשל חוסר יכולת הרקמה לתפקד כראוי) והם הופכים לנגעים היפו-פיגמנטים.